*Projekts*

Jelgavas novada dome

**LĒMUMS**

Jelgavā

2024.gada \_\_. aprīlī Nr.\_

**Par finansējuma piešķiršanu lietus kanalizācijas iegruvuma seku novēršanai Ezera ielā 25, Ozolniekos**

Ezera ielā 25, Ozolniekos (zemes vienība ar kadastra Nr. 54660010961) 2023. gada 8. novembrī konstatēts zemes iegruvums un lietus kanalizācijas tīkla bojājums. Apsekojot objektu, tika konstatēts, ka zemes iegruvumu varētu radīt esošā betona lietus kanalizācijas tīkla (d500) bojājums, kas uztver lietus ūdeņus no Ezera ielas dzīvojamā rajona, Ozolniekos.

Lai novērstu defektu un likvidētu izskalojumu, ir nepieciešams veikt cauruļvada atrakšanas darbus un bojātās šuves remontdarbus pie nekustamā īpašuma Ezera ielā 25, Ozolniekos.

Pamatojoties uz Pašvaldību likuma 4.panta pirmās daļas 2.punktu, Jelgavas novada domes 2024. gada 22. janvāra lēmumu Nr.1 (protokols Nr. 1) “Par Jelgavas novada pašvaldības budžetu 2024. gadam”, 2023.gada 26.jūlija lēmuma Nr. 38 (protokols Nr.17.) “Par Jelgavas novada pašvaldības Budžeta sagatavošanas un izpildes organizēšanas kārtību” 29.5. punktu, Jelgavas novada pašvaldības iepirkumu organizēšanas kārtības (apstiprināta ar Jelgavas novada domes 2022. gada 25. maija lēmumu Nr. 50 (protokols Nr.22) 4.2. punktu, Jelgavas novada dome **nolemj:**

1. Piešķirt finansējumu no programmas “Līdzekļi neparedzētiem izdevumiem - pašvaldību līdzekļu neparedzētiem gadījumiem plānošanas vajadzībām” 2485 EUR (*divi tūkstoši četri simti astoņdesmit pieci* *euro*) apmērā, lai novērstu kanalizācijas tīkla bojājumu Ezera ielā 25, Ozolniekos, Ozolnieku pagastā, Jelgavas novadā.
2. Kontroli par lēmuma izpildi uzdot Jelgavas novada Īpašuma pārvaldes Infrastruktūras pārvaldības nodaļai un Budžeta plānošanas nodaļai.

Domes priekšsēdētāja p.i. I.Vītola

Sagatavoja:

J.Irbe, 29328213